7.

ΠΡΟΔΙΑΓΡΑΦΕΣ 7.1. Μέτρηση της μάζας του οχήματος σε ετοιμότητα λειτουργίας και κατανομή της στους άξονες: Η μάζα του οχήματος σε ετοιμότητα λειτουργίας και η κατανομή της στους άξονες μετράται στα οχήματα που παραδίδονται δυνάμει του σημείου 3.3, εν στάσει και με τους τροχούς τους στραμμένους κατευθείαν εμπρός. Αν οι μετρούμενες μάζες δεν διαφέρουν κατά περισσότερο από 3 % από τις μάζες που δίδει ο κατασκευαστής για την αντίστοιχη τεχνική διαμόρφωση στα πλαίσια του τύπου, ή κατά περισσότερο από 5 % αν το όχημα ανήκει στην κατηγορία Ν1, Ο1, Ο2 ή Μ2 και δενυπερβαίνει τους 3,5 t, χρησιμοποιούνται για τις παρακάτω προδιαγραφές οι μάζες σε κατάσταση ετοιμότητας λειτουργίας και η κατανομή τους στους άξονες τις οποίες δηλώνει ο κατασκευαστής. Στην αντίθετη περίπτωση, χρησιμοποιούνται οι μετρούμενες μάζες και η τεχνική υπηρεσία μπορεί, εφόσον χρειάζεται, να προβεί σε συμπληρωματικές μετρήσεις και σε άλλα οχήματα, εκτός από εκείνα που παραδίδονται δυνάμει του σημείου 3.3. ▼M2 7.2. Μέτρηση των διαστάσεων Η μέτρηση του συνολικού μήκους, πλάτους και ύψους σε ετοιμότητα λειτουργίας εκτελείται στο (στα) όχημα (-τα) που παραδίδονται δυνάμει του σημείου 3.3, σύμφωνα με τις διατάξεις του σημείου 2.4. Αν οι μετρούμενες διαστάσεις διαφέρουν περισσότερο από 1 % από τις διαστάσεις που δηλώνει ο κατασκευαστής για την αντίστοιχη τεχνική διαμόρφωση στα πλαίσια του τύπου, χρησιμοποιούνται οι μετρούμενες διαστάσεις και η τεχνική υπηρεσία μπορεί, εφόσον χρειάζεται, να προβεί σε συμπληρωματικές μετρήσεις και σε άλλα οχήματα εκτός από εκείνα που παραδίδονται δυνάμει του σημείου 3.3. Ωστόσο, δεν επιτρέπεται υπέρβαση των οριακών τιμών που αναφέρονται στο παράρτημα Ι της οδηγίας 96/53/EΚ. ▼B 7.3. Μέγιστες επιτρεπόμενες διαστάσεις των οχημάτων 7.3.1. Μέγιστο μήκος 7.3.1.1. Όχημα με κινητήρα: όπως στο σημείο 1.1 του παραρτήματος I της οδηγίας 96/53/ΕΚ. 7.3.1.2. Ρυμουλκούμενο (πλην του ημιρυμουλκουμένου): όπως στο σημείο 1.1 του παραρτήματος I της οδηγίας 96/53/ΕΚ. 7.3.1.3. Αρθρωτό λεωφορείο ή πούλμαν: όπως στο σημείο 1.1 του παραρτήματος I της οδηγίας 96/53/ΕΚ. 7.3.1.4. Ημιρυμουλκούμενο: Η διάσταση που αναφέρεται στο σημείο 7.3.1.4.1 μετράται χωρίς να λαμβάνονται υπόψη τα συστήματα και οι διατάξεις που αναφέρονται στο σημείο 2.4.1 ενώ η διάσταση που αναφέρεται στο σημείο 7.3.1.4.2 μετράται χωρίς καμία εξαίρεση. 7.3.1.4.1. Η απόσταση μεταξύ του άξονα του πείρου του πετάλου ζεύξης και του οπίσθιου τμήματος του ημιρυμουλκουμένου, δεν πρέπει να υπερβαίνει το όριο που καθορίζει το σημείο 1.6 του παραρτήματος I της οδηγίας 96/53/ΕΚ, μετρούμενη οριζοντίως στο διάμηκες επίπεδο του οχήματος. 7.3.1.4.2. Η απόσταση μεταξύ του άξονα του πείρου του πετάλου ζεύξης και των ακροτάτων σημείων του εμπροσθίου τμήματος του ημιρυμουλκουμένου, μετρούμενη οριζοντίως, δεν πρεπει να υπερβαίνει τα 2,04 μέτρα, όπως ορίζει το σημείο 4.4 του παραρτήματος I της οδηγίας 96/53/ΕΚ. 7.3.2. Μέγιστο πλάτος 7.3.2.1. Όλα τα οχήματα: όπως στο σημείο 1.2 του παραρτήματος I της οδηγίας 96/53/ΕΚ. 7.3.2.2. Σταθερές ή κινητές υπερκατασκευές των οχημάτων των κατηγοριών Ν και Ο που έχουν σχεδιασθεί ειδικά για τη μεταφορά αγαθών υπό ελεγχόμενη θερμοκρασία και πάχος των πλαγίων τοιχωμάτων των οχημάτων αυτών που υπερβαίνει τα 45 mm, συμπεριλαμβανομένης της μόνωσης: όπως στο σημείο 1.2 του παραρτήματος I της οδηγίας 96/53/ΕΚ. 7.3.3. Μέγιστο ύψος 7.3.3.1. Όλα τα οχήματα: όπως στο σημείο 1.3 του παραρτήματος I της οδηγίας 96/53/ΕΚ. 7.4. Υπολογισμοί κατανομής της μάζας 7.4.1. Διαδικασία υπολογισμού 7.4.1.1. Για τους παρακάτω υπολογισμούς της κατανομής των μαζών, ο κατασκευαστής παρέχει στην τεχνική υπηρεσία που εκτελεί τις δοκιμές, υπό τη μορφή πίνακα ή υπό οποιαδήποτε άλλη κατάλληλη μορφή, τις πληροφορίες που αφορούν, για κάθε τεχνική διαμόρφωση εντός του τύπου του οχήματος όπως ορίζεται από κάθε σύνολο δυνατών τιμών όλων των στοιχείων στο παράρτημα II της παρούσας οδηγίας, τις αντίστοιχες τεχνικά αποδεκτές μέγιστες μάζες εμφόρτου οχήματος, τις τεχνικά αποδεκτές μέγιστες μάζες επί των αξόνων και ομάδων αξόνων, την τεχνικά αποδεκτή μέγιστη μάζα ρυμούλκησης και την τεχνικά αποδεκτή μέγιστη μάζα του εμφόρτου συνδυασμού. 7.4.1.2. Εκτελούνται οι δέοντες υπολογισμοί ώστε να εξακριβωθεί ότι πληρούνται οι ακόλουθες απαιτήσεις για κάθε τεχνική διαμόρφωση εντός του τύπου. Για το σκοπό αυτό, οι υπολογισμοί μπορούν να περιορισθούν στις πλέον δυσμενείς περιπτώσεις. 7.4.1.3. Στις παρακάτω απαιτήσεις, τα σύμβολα Μ, mi, µj, TM και MC αντιπροσωπεύουν αντίστοιχα τις ακόλουθες παραμέτρους, για τις οποίες πρέπει να πληρούνται οι απαιτήσεις του σημείου 7.4: M = η τεχνικά αποδεκτή μέγιστη μάζα εμφόρτου οχήματος, mi = η τεχνικά αποδεκτή μέγιστη μάζα επί του άξονος με ένδειξη «i», όπου το «i» μεταβάλλεται από 1 έως το συνολικό αριθμό των αξόνων του οχήματος, µj = η τεχνικά αποδεκτή μέγιστη μάζα επί του μόνου άξονος ή ομάδας αξόνων με ένδειξη «j», όπου το «j» μεταβάλλεται από το 1 έως το συνολικό αριθμό των μόνων αξόνων ή των ομάδων αξόνων, TM = η τεχνικά αποδεκτή μέγιστη μάζα ρυμούλκησης, και MC = η τεχνικά αποδεκτή μέγιστη μάζα εμφόρτου συνδυασμού, 7.4.1.4. Στην περίπτωση μόνου άξονα, με ένδειξη «i» ως άξονας και ως «j» ως ομάδα αξόνων, mi = µj εξ ορισμού. 7.4.1.5. Στην περίπτωση οχημάτων εφοδιασμένων με φορτιζόμενους άξονες, οι ακόλουθοι υπολογισμοί εκτελούνται με την ανάρτηση των αξόνων φορτισμένη στην κανονική διαμόρφωση ετοιμότητας λειτουργίας. Στην περίπτωση των οχημάτων με ανασυρόμενους άξονες, οι υπολογισμοί εκτελούνται με τους άξονες χαμηλωμένους. 7.4.1.6. Για τις ομάδες αξόνων, ο κατασκευαστής αναφέρει τους κανόνες κατανομής της συνολικής μάζας που αναλαμβάνεται από την ομάδα μεταξύ των αξόνων (λόγου χάριν υποδεικνύοντας τους τύπους κατανομής ή υποβάλλοντας σχετικές γραφικές παραστάσεις). 7.4.1.7. Στην περίπτωση των ημιρυμουλκουμένων και των κεντροαξονικών ρυμουλκουμένων, και για τη διευκόλυνση της κατανόησης των υπολογισμών, το σημείο ζεύξης θεωρείται ως άξονας με ένδειξη «Ο» και οι αντίστοιχες μάζες m0 και µ0 ορίζονται συμβατικά ως η τεχνικά αποδεκτή μέγιστη μάζα στο σημείο ζεύξης του ρυμουλκουμένου. 7.4.2. Προδιαγραφές για τα οχήματα των κατηγοριών Ν και Ο, πλην των ρυμουλκουμένων τροχοσπίτων 7.4.2.1. Το άθροισμα των μαζών mi δεν μπορεί να είναι μικρότερο από τη μάζα Μ. 7.4.2.2. Για κάθε ομάδα αξόνων με ένδειξη «j», το άθροισμα των μαζών mi επί των αξόνων που την απαρτίζουν δεν μπορεί να είναι μικρότερο από τη μάζα µj. Ακόμη, καθεμία από τις μάζες mi δεν μπορεί να είναι μικρότερη από το μέρος του µj που αναλαμβάνεται από τον άξονα «i», όπως ορίζεται από τους κανόνες κατανομής των μαζών της οικείας ομάδας αξόνων. 7.4.2.3. Το άθροισμα των μαζών µj δεν μπορεί να είναι μικρότερο από τη μάζα Μ. 7.4.2.4. Το άθροισμα της μάζας (του οχήματος) σε κατάσταση ετοιμότητας λειτουργίας, της μάζας που αντιστοιχεί σε 75 kg πολλαπλασιασμένης επί τον αριθμό των επιβατών και της τεχνικά αποδεκτής μέγιστης μάζας στο σημείο ζεύξης δεν πρέπει να είναι μεγαλύτερο από τη μάζα Μ. 7.4.2.5. ▼M2 Όταν το όχημα φορτώνεται μέχρι τη μάζα Μ σύμφωνα με μια από τις επιτρεπόμενες καταστάσεις που περιγράφονται παρακάτω στα σημεία 7.4.2.5.1 ή 7.4.2.5.2, η μάζα που αντιστοιχεί στο φορτίο που εφαρμόζεται στον άξονα «i» δεν μπορεί να υπερβαίνει τη μάζα Mi του άξονα αυτού και η μάζα που αντιστοιχεί στο φορτίο που εφαρμόζεται στον μόνο άξονα ή στην ομάδα αξόνων «j» δεν πρέπει να υπερβαίνει τη μάζα μj. 7.4.2.5.1. Ως ομοιόμορφη κατανομή των μαζών νοείται το όχημα σε κατάσταση ετοιμότητας λειτουργίας με μάζα 75 kg τοποθετημένη σε κάθισμα επιβάτη φορτώνεται μέχρι τη μάζα Μ, ενώ το ωφέλιμο φορτίο κατανέμεται στο χώρο που προβλέπεται για τη μεταφορά εμπορευμάτων. 7.4.2.5.2. Σε περίπτωση ακραίας κατανομής της μάζας (ανομοιόμορφη φόρτιση), ο κατασκευαστής οφείλει να δηλώνει τις ακραίες επιτρεπόμενες θέσεις του κέντρου βάρους του ωφέλιμου φορτίου ή/και του αμαξώματος ή/και του εξοπλισμού ή των εσωτερικών εξαρτημάτων (λόγου χάριν: από 0,50 m έως 1,30 m εμπρός από τον πρώτο οπίσθιο άξονα), με το όχημα να βρίσκεται σε κατάσταση ετοιμότητας λειτουργίας με μάζα 75 kg τοποθετημένη σε κάθε κάθισμα επιβάτη και φορτώνεται μέχρι τη μάζα Μ. ▼M2 ————— ▼B 7.4.2.6. Όταν όχημα της κατηγορίας Ν φορτώνεται μέχρι τη μάζα του Μ και ο οπίσθιός του άξονας (με ένδειξη άξονα «n» ή οπίσθια ομάδα αξόνων (με ένδειξη «q» ως ομάδα αξόνων) φορτώνεται μέχρι τη μάζα του mn ή µq, η μάζα που ασκεί φορτίο επί του άξονος διεύθυνσης δεν πρέπει να είναι μικρότερη από το 20 % της Μ. 7.4.2.7. Η μάζα MC δεν θα πρέπει να είναι μεγαλύτερη από το άθροισμα M + TM. 7.4.3. Προδιαγραφές για τα λεωφορεία και τα πούλμαν 7.4.3.1. Ισχύουν οι προδιαγραφές των σημείων 7.4.2.1 έως 7.4.2.3 και του σημείου 7.4.2.7. ▼M2 7.4.3.2. Το άθροισμα της μάζας του οχήματος σε κατάσταση ετοιμότητας λειτουργίας, της μάζας Q πολλαπλασιασμένη επί τον συνολικό αριθμό καθημένων και ορθίων επιβατών, των μαζών WP, Β και ΒΧ, που καθορίζονται παρακάτω στο σημείο 7.4.3.3.1, και της μέγιστης τεχνικά αποδεκτής μάζας στο σημείο ζεύξης, εφόσον έχει τοποθετηθεί σημείο ζεύξης από τον κατασκευαστή, δεν θα πρέπει να είναι μεγαλύτερο από τη μάζα Μ. ▼B 7.4.3.3. Όταν το ημιτελές οχημα φορτώνεται μέχρι τη μάζα του Μ σύμφωνα με την κατάσταση που περιγράφεται στο σημείος 7.4.2.5.1.2 παραπάνω, ή όταν το πλήρες ή ολοκληρωμένο όχημα σε κατάσταση ετοιμότητας λειτουργίας φορτώνεται όπως περιγράφεται στο ακόλουθο σημείο 7.4.3.3.1, η μάζα που αντιστοιχεί στο φορτίο επί του κάθε άξονος δεν πρέπει να είναι μεγαλύτερη από τη μάζα mi επί του κάθε άξονος, και η μάζα που αντιστοιχεί στο φορτίο επί του κάθε μόνου άξονος ή ομάδας αξόνων δεν πρέπει να είναι μεγαλύτερη από τη μάζα µj επί της εν λόγω ομάδας αξόνων. Ακόμη, η μάζα που αντιστοιχεί στο φορτίο επί του κινητήριου άξονος ή το άθροισμα των μαζών που αντιστοιχεί στα φορτία επί των κινητήριων αξόνων πρέπει να είναι τουλάχιστον ίση προς το 25 % της Μ. ▼M2 7.4.3.3.1. Το όχημα, σε ετοιμότητα λειτουργίας φορτώνεται με: μάζα που αντιστοιχεί στον αριθμό Ρ καθήμενων επιβατών, μάζας Q· μάζα που αντιστοιχεί στον αριθμό SΡ ορθίων μάζας Q ομοιόμορφα κατανεμημένης σε όλη την επιφάνεια S1 που είναι διαθέσιμη για τους ορθίους· ανάλογα με την περίπτωση, μάζα WP ομοιόμορφα κατανεμημένη σε κάθε χώρο για αναπηρική καρέκλα· μάζα ίση προς Β (kg) ομοιόμορφα κατανεμημένη στα διαμερίσματα αποσκευών· μάζα ίση προς BX (kg) ομοιόμορφα κατανεμημένη σε όλη την επιφάνεια οροφής που φέρει εξοπλισμό μεταφοράς αποσκευών, όπου: P: είναι ο αριθμός των καθισμάτων. S1: είναι ο χώρος για τους όρθιους, επιβάτες. Στην περίπτωση οχημάτων των κλάσεων III ή B, S1 = 0. SP: που δηλώνεται από τον κατασκευαστή, δεν πρέπει να υπερβαίνει την τιμή S1/Ssp, όπου Ssp είναι ο συμβατικός χώρος για έναν όρθιο επιβάτη που ορίζεται στον παρακάτω πίνακα. WP (kg): είναι ο αριθμός των χώρων για αναπηρικές καρέκλες πολλαπλασιαζόμενος επί 250 kg που αντιπροσωπεύει τη μάζα αναπηρικής καρέκλας και χρήστη. B (kg): που δηλώνεται από τον κατασκευαστή, έχει αριθμητική τιμή τουλάχιστον 100 × V. Περιλαμβάνονται τα διαμερίσματα ή οι σχάρες αποσκευών που είναι προσαρτημένες στο εξωτερικό τμήμα του οχήματος. V: είναι ο συνολικός όγκος των διαμερισμάτων αποσκευών σε m3. Κατά την έγκριση οχήματος κλάσης I ή A, δεν υπολογίζεται ο όγκος των διαμερισμάτων αποσκευών που είναι προσβάσιμα μόνο από έξω από το όχημα. BX: που δηλώνεται από τον κατασκευαστή, πρέπει να επιβάλει ειδικό φορτίο τουλάχιστον 75 kg/m2. Τα διώροφα οχήματα δεν μεταφέρουν αποσκευές στην οροφή και συνεπώς η τιμή BX για τα διώροφα οχήματα είναι μηδέν. Το Q και το S sp έχουν τις τιμές του κατωτέρω πίνακα:



Κλάση οχήματος Q (kg) μάζα ενός επιβάτη Ssp (m2/επιβάτη) συμβατικός χώρος για έναν όρθιο επιβάτη Κλάσεις I και A 68 0,125 Κλάση II 71 (1) 0,15 Κλάσεις III και B 71 (1) Δεν υπάρχουν όρθιοι (*) Συμπεριλαμβανομένων 3 kg για τις χειραποσκευές. ▼M2 7.4.3.3.2. Στην περίπτωση οχήματος με μεταβλητή χωρητικότητα καθήμενων επιβατών, που διαθέτει χώρο για ορθίους (S1) ή/και είναι εξοπλισμένο για τη μεταφορά αναπηρικών καρεκλών, οι απαιτήσεις των σημείων 7.4.3.2 και 7.4.3.3 καθορίζονται κατά περίπτωση για καθεμία από τις ακόλουθες συνθήκες: 7.4.3.3.2.1. πλήρωση όλων των διαθέσιμων θέσεων καθημένων, στη συνέχεια του υπόλοιπου χώρου για ορθίους (μέχρι το όριο χωρητικότητας ορθίων επιβατών που δηλώνεται από τον κατασκευαστή, εφόσον χρειάζεται) και, εφόσον μένει χώρος, των τυχόν θέσεων για αναπηρικές καρέκλες· 7.4.3.3.2.2. πλήρωση του χώρου για ορθίους (μέχρι το όριο χωρητικότητας ορθίων επιβατών που δηλώνεται από τον κατασκευαστή), στη συνέχεια των υπόλοιπων θέσεων για καθήμενους επιβάτες και, εφόσον μένει χώρος, των τυχόν θέσεων για αναπηρικές καρέκλες· 7.4.3.3.2.3. πλήρωση όλων των θέσεων για αναπηρικές καρέκλες, στη συνέχεια του υπόλοιπου χώρου για ορθίους (μέχρι το όριο χωρητικότητας ορθίων επιβατών που δηλώνεται από τον κατασκευαστή, εφόσον χρειάζεται) και μετά των διαθέσιμων θέσεων καθημένων. ▼M2 7.4.3.4. Όταν το όχημα είναι σε κατάσταση ετοιμότητας λειτουργίας ή φορτώνεται όπως ορίζεται στο σημείο 7.4.3.3.1, η μάζα που αντιστοιχεί στο φορτίο επάνω στον εμπρόσθιο άξονα ή ομάδα αξόνων δεν πρέπει να είναι μικρότερη από το ποσοστό της μάζας του οχήματος σε κατάσταση ετοιμότητας ή της τεχνικά αποδεκτής μέγιστης μάζας εμφόρτου οχήματος «M» βάσει του κατωτέρω πίνακα:



Κλάσεις I και A Κλάση II Κλάσειs III και B Άκαμπτο Aρθρωτό Άκαμπτο Aρθρωτό Άκαμπτο Aρθρωτό 20 20 25 (1) 20 25 (1) 20 (1) Η τιμή αυτή μειώνεται κατά 20% για τριαξονικά οχήματα κλάσεων II και III που έχουν δύο διευθυντήριους άξονες. ▼M2 7.4.3.5. Όταν το όχημα πρέπει να εγκριθεί για περισσότερες από μια κλάσεις, τα σημεία 7.4.3.2 και 7.4.3.3 εφαρμόζονται για κάθε κλάση. ▼M2 7.4.4. Απαιτήσεις για ρυμουλκούμενα τροχόσπιτα ▼B Ισχύουν οι προδιαγραφές των σημείων 7.4.2.1 έως 7.4.2.4 και του σημείου 7.4.2.7. Περαιτέρω, όταν το ημιτελές ατελές όχημα φορτώνεται μέχρι τη μάζα του Μ σύμφωνα με την κατάσταση που περιγράφεται στο σημείο 7.4.2.5.1.2 παραπάνω, ή όταν το πλήρες η ολοκληρωμένο όχημα σε κατάσταση ετοιμότητας λειτουργίας φορτώνεται μέχρι τη μάζα του Μ, όπως περιγράφεται στο προσάρτημα του παραρτήματος ΙΙ της οδηγίας 92/21/ΕΟΚ του Συμβουλίου ( 10 ), όπως τροποποιήθηκε τελευταία από την οδηγία 95/48/ΕΚ της Επιτροπής ( 11 ), το φορτίο επί του κάθε άξονος δεν πρέπει να είναι μεγαλύτερο από τη μάζα mi επί του εν λόγω άξονος, και η μάζα που αντιστοιχεί στο φορτίο επί του κάθε μόνου άξονος ή επί της ομάδας αξόνων δεν πρέπει να είναι μεγαλύτερη από τη μάζα µj επί της εν λόγω ομάδας αξόνων. Ακόμη, η μάζα που αντιστοιχεί στο φορτίο επί του κινητήριου άξονος ή το άθροισμα των μαζών που αντιστοιχούν στα φορτία επί των κινητήριων αξόνων πρέπει τουλάχιστον να ισούνται προς το 25 % της μάζας Μ. 7.5. Προϋποθέσεις που πρέπει να πληρούνται για την κατάταξη ενός οχήματος ως οχήματος μη οδικής χρήσης (παράρτημα ΙΙ παράγραφος 4 της οδηγίας 70/156/ΕΟΚ) 7.5.1. Η τεχνική υπηρεσία ελέγχει εάν το πλήρες ή ολοκληρωμένο όχημα, ή το όχημα έλξης ημιρυμουλκουμένου (ελκυστήρας ημιρυμουλκουμένου) χωρίς το πέταλο ζεύξης μπορεί να θεωρηθεί ως όχημα μη οδικής χρήσης σύμφωνα με τις προδιαγραφές του παραρτήματος ΙΙ της οδηγίας 70/156/ΕΟΚ. 7.5.2. Όσον αφορά άλλα ατελή οχήματα, ο εν λόγω έλεγχος διεξάγεται μόνον κατόπιν αιτήσεως του κατασκευαστή. 7.6. Δυνατότητα ελιγμών 7.6.1. Κάθε όχημα με κινητήρα και κάθε ημιρυμουλκούμενο πρέπει να μπορεί να εκτελεί είτε προς τα αριστερά είτε προς τα δεξιά πλήρη κυκλική τροχιά 360° εντός κυκλικού δακτυλίου με ακτίνες 12,50 m και 5,30 m και δίχως να προεξέχει από την περιφέρεια του δακτυλίου κανένα από τα εξωτερικά σημεία του οχήματος (με εξαίρεση τα προεξέχοντα τμήματα που περιγράφονται στο σημείο 2.4.2 για το πλάτος του οχήματος). ▼M2 Για οχήματα με κινητήρα και ημιρυμουλκούμενα εφοδιασμένα με σύστημα ανύψωσης των αξόνων (βλέπε σημείο 2.14), η προδιαγραφή αυτή ισχύει και με τους συμπτυσσόμενους άξονες σε ανυψωμένη θέση ή τους δυνάμενους να φέρουν φορτίο άξονες χωρίς φορτίο. Εξοπλισμοί υποβοήθησης της εκκίνησης, όπως συμπτυσσόμενοι άξονες που πληρούν τις προϋποθέσεις του σημείου 3.5 του παραρτήματος IV, εξαιρούνται από την προδιαγραφή αυτή. ▼B Οι προαναφερόμενες προδιαγραφές επαληθεύονται ως εξής: 7.6.1.1. Οχήματα με κινητήρα Το εξώτερο εμπρόσθιο σημείο του οχήματος με κινητήρα θα πρέπει να οδηγείται κατά μήκος του εξωτερικού κύκλου του κυκλικού δακτυλίου (βλέπε σχήμα Α). 7.6.1.2. Ημιρυμουλκούμενα Ένα ημιρυμουλκούμενο θεωρείται αυτόματα ως συμμορφούμενο προς τις προδιαγραφές του σημείου 7.6.1 εφόσον το μεταξόνιο δεν είναι μεγαλύτερο από: 212,50 − 2,042 − 5,30 + L22 όπου L είναι το πλάτος του ημιρυμουλκουμένου ενώ το μεταξόνιο μετράται για τους σκοπούς του παρόντος σημείου ως η απόσταση του πείρου ζεύξης του ημιρυμουλκουμένη από την κεντρική γραμμή αξόνων του μη διευθυντηρίου τροχοφορείου: αν ένας ή περισσότεροι άξονες του μη διευθυντήριου τροχοφορείου έχουν σύστημα ανύψωσης (βλέπε σημείο 2.14), τότε θα πρέπει να ληφθεί υπόψη το μεταξόνιο με ανυψωμένους/χαμηλωμένους άξονες, αναλόγως του ποια απόσταση είναι η μεγαλύτερη. Εφόσον υπάρχουν αμφιβολίες, η εγκρίνουσα αρχή μπορεί να ζητήσει την εκτέλεση δοκιμής όπως περιγράφεται στο σημείο 7.6.1. ▼M2 7.6.2. Συμπληρωματικές προδιαγραφές για τα οχήματα της κατηγορίας N Όταν το όχημα είναι σταθμευμένο και οι κατευθυντήριοι τροχοί του έχουν τέτοια διεύθυνση ώστε εάν το όχημα εκινείτο, το πλέον ακραίο πρόσθιο σημείο του να διαγράφει κύκλο ακτίνας 12,50 m, πρέπει να δημιουργείται κατακόρυφο επίπεδο εφαπτόμενο στην πλευρά του οχήματος η οποία βλέπει προς την περιοχή εκτός του κύκλου, χαράσσοντας γραμμή επί του εδάφους. Όταν το όχημα κινείται προς τα εμπρός προς οποιαδήποτε πλευρά ακολουθώντας τον κύκλο ακτίνας 12,50 m, κανένα τμήμα του δεν μπορεί να κινείται εκτός του κατακόρυφου επιπέδου άνω των 0,80 m (βλέπε σχήμα Β). Για οχήματα με ανυψούμενους άξονες, η προδιαγραφή αυτή πρέπει να ισχύει και με τους άξονες σε ανυψωμένη θέση (υπό την έννοια του σημείου 2.14). Για οχήματα της κατηγορίας Ν με συμπτυσσόμενους άξονες σε ανυψωμένη θέση, ή τους δυνάμενους να φέρουν φορτίο άξονες χωρίς φορτίο, ο αριθμός 0,80 m αντικαθίσταται από 1,00 m. 7.6.3. Πρόσθετες απαιτήσεις για οχήματα των κατηγοριών M 2 ή M 3 Με το όχημα ακινητοποιημένο, χαράσσεται ευθεία γραμμή στο έδαφος που ορίζεται από κατακόρυφο επίπεδο εφαπτόμενο στην εξωτερική ως προς τον κύκλο πλευρά του οχήματος. Στην περίπτωση αρθρωτού λεωφορείου, τα δύο άκαμπτα τμήματα πρέπει να ευθυγραμμίζονται με το επίπεδο. Όταν το όχημα κινείται επί ευθείας γραμμής κατευθυνόμενο προς την κυκλική επιφάνεια που περιγράφεται στο σημείο 7.6.1, κανένα τμήμα του δεν μπορεί να κινείται εκτός του κατακόρυφου επιπέδου άνω των 0,60 m (βλέπε σχήματα Γ και Δ). ▼B Σχήμα Α Σχήμα Β ▼M2 Σχήμα Γ R = 12,5 m r = 5,3 m U = max. 0,6 m ▼M2 Σχήμα Δ R = 12,5 m r = 5,3 m U = max. 0,6 m ▼M2 7.6.4. Οι απαιτήσεις των σημείων 7.6.1. έως 7.6.3 μπορούν επίσης να επαληθεύονται ύστερα από αίτημα του κατασκευαστή, με κατάλληλο αντίστοιχο υπολογισμό ή γεωμετρική επίδειξη. Εάν, ύστερα από αίτημα του κατασκευαστή, επαληθεύεται όχημα της κατηγορίας Ν χωρίς διευθυντήριους πίσω άξονες βάσει των γεωμετρικών χαρακτηριστικών του, το όχημα θεωρείται ότι πληροί τις απαιτήσεις του σημείου 7.6.2 εάν η οπίσθια προεξοχή του δεν υπερβαίνει το 60 % του μεταξονίου του οχήματος. ▼M2 7.6.5. Στην περίπτωση ημιτελών οχημάτων, ο κατασκευαστής πρέπει να δηλώσει τις ανώτατες επιτρεπόμενες διαστάσεις για τις οποίες θα ελεγχθεί το όχημα σε σχέση με τις απαιτήσεις των σημείων 7.6.1 έως 7.6.3. ▼B 7.7. Συμπληρωματικές προδιαγραφές για τα οχήματα με κινητήρα των κατηγοριών Μ2 και Μ3 Η τεχνικά αποδεκτή μέγιστη μάζα ρυμούλκησης δεν πρέπει να υπερβαίνει τα 3 500 kg. 7.8. Τεχνικά αποδεκτή μέγιστη μάζα στο σημείο ζεύξης των οχημάτων με κινητήρα και οδηγίες συναρμολόγησης των συστημάτων ζεύξης ▼M2 7.8.1. Η τεχνικά αποδεκτή μέγιστη μάζα στο σημείο ζεύξης ενός οχήματος με κινητήρα το οποίο έχει σχεδιασθεί για να ρυμουλκεί ένα κεντροαξονικό ρυμουλκούμενο με τεχνικά αποδεκτή μέγιστη μάζα ρυμούλκησης άνω των 3,5 τόνων πρέπει να είναι ίση προς το 10 % τουλάχιστον της τεχνικά αποδεκτής μέγιστης μάζας ρυμούλκησης ή 1 000 kg, εάν η τιμή αυτή είναι μικρότερη. 7.8.2. Η τεχνικά αποδεκτή μέγιστη μάζα στο σημείο ζεύξης ενός οχήματος με κινητήρα το οποίο έχει σχεδιασθεί για να ρυμουλκεί ένα κεντροαξονικό ρυμουλκούμενο με τεχνικά αποδεκτή μέγιστη μάζα ρυμούλκησης κάτω των 3,5 τόνων πρέπει να είναι ίση προς το 4 % τουλάχιστον της τεχνικά αποδεκτής μέγιστης μάζας ρυμούλκησης, ή 25 kg, ανάλογα με ποια τιμή είναι μεγαλύτερη. ▼B 7.8.3. Στην περίπτωση οχήματος με κινητήρα με τεχνικά αποδεκτή μάζα εμφόρτου οχήματος κάτω των 3,5 τόνων, ο κατασκευαστής οφείλει να καθορίζει στις οδηγίες χρήσης τις προϋποθέσεις για την προσαρμογή του συστήματος ζεύξης στο όχημα με κινητήρα. Στην περίπτωση αυτή, οι εν λόγω προϋποθέσεις περιλαμβάνουν την τεχνικά αποδεκτή μέγιστη μάζα στο σημείο ζεύξης του οχήματος με κινητήρα, τη μέγιστη αποδεκτή μάζα του συστήματος ζεύξης, τα σημεία προσαρμογής του συστήματος ζεύξης επί του οχήματος με κινητήρα και τη μέγιστη αποδεκτή προεξοχή του συστήματος ζεύξης. 7.9. Ικανότητα εκκίνησης σε ανηφορικό έδαφος Τα οχήματα με κινητήρα που έλκουν ρυμουλκούμενο και είναι φορτωμένα με τη μέγιστη τεχνικά αποδεκτή μάζα του συνδυασμού οχημάτων πρέπει να είναι σε θέση να ξεκινούν πέντε φορές μέσα σε διάστημα πέντε πρώτων λεπτών σε ανωφέρεια τουλάχιστον 12 %. ▼M2 7.10. Σχέση ισχύος του κινητήρα προς τη μέγιστη μάζα Τα οχήματα με κινητήρα πρέπει να διαθέτουν αποδιδόμενη ισχύ κινητήρα τουλάχιστον 5 kW/t μεγίστης τεχνικώς αποδεκτής μάζας του εμφόρτου συνδυασμού. Στην περίπτωση οδικού ελκυστήρα, η ισχύς του κινητήρα πρέπει να είναι τουλάχιστον 2,2 kW/t. Η ισχύς του κινητήρα μετράται σύμφωνα με την οδηγία 80/1269/EΟΚ του Συμβουλίου ( 12 ). ▼B 7.11. Προϋποθέσεις όσον αφορά την ισοδυναμία μεταξύ ορισμένων συστημάτων ανάρτησης χωρίς και ανάρτησης με πεπιεσμένο αέρα για τον (τους) κινητήριο(-ους) άξονα(-ες) του οχήματος 7.11.1. Κατόπιν αιτήματος του κατασκευαστή, η τεχνική υπηρεσία επαληθεύει την ισοδυναμία μιας ανάρτησης διχως πεπιεσμένο αέρα προς την ανάρτηση με πεπιεσμένο αέρα για τον (τους) κινητήριο(-ους) άξονες. Η ανάρτηση που αναγνωρίζεται ως ισοδύναμη προς την ανάρτηση με πεπιεσμένο αέρα συμμορφούται προς τα ακόλουθα: 7.11.1.1. Σε περίπτωση που η αναρτημένη μάζα υπεράνω κινητηρίου άξονα ή ομάδας αξόνων πραγματοποιεί μη συντηρούμενη κατακόρυφη ελεύθερη ταλάντωση, χαμηλής συχνότητας, η μετρούμενη συχνότητα και η απόσβεση, εφόσον η ανάρτηση μεταφέρει το μέγιστο φορτίο της, πρέπει να ευρίσκεται εντός των ορίων που καθορίζονται στα συμεία 7.11.1.2 έως 7.11.1.5. 7.11.1.2. Κάθε άξονας πρέπει να φέρει υδραυλικούς αποσβεστήρες ταλαντώσεων. Στην περίπτωση των ομάδων αξόνων, οι εν λόγω αποσβεστήρες πρέπει να τοποθετούνται έτσι ώστε να ελαχιστοποιείται η ταλάντωση των ομάδων αξόνων. 7.11.1.3. Ο μέσος λόγος απόσβεσης Dm πρέπει να είναι μεγαλύτερος από το 20 % της κρίσιμης απόσβεσης για την ανάρτηση υπό τις κανονικές της συνθήκες και με τοποθετημένους και λειτουργούντες τους υδραυλικούς αποσβεστήρες ταλαντώσεων. 7.11.1.4. Ο λόγος απόσβεσης Dr της ανάρτησης όταν έχουν αφαιρεθεί ή έχουν τεθεί εκτός λειτουργίας όλοι οι υδραυλικοί αποσβεστήρες ταλαντώσεων πρέπει να μην υπερβαίνει το 50 % του Dm. 7.11.1.5. Η συχνότητα της αναρτημένης μάζας υπεράνω του κινητηρίου άξονα ή της ομάδας αξόνων υπό μη συντηρούμενη ελεύθερη κατακόρυφη ταλάντωση δεν πρέπει να υπερβαίνει τα 2,0 Hz. 7.11.1.6. Ο ορισμός της συχνότητας και της απόσβεσης της ανάρτησης δίδεται στην παράγραφο 7.11.2. Οι διαδικασίες δοκιμής για τη μέτρηση της συχνότητας και της απόσβεσης καθορίζονται στο συμείο 7.11.3. 7.11.2. Ορισμός της συχνότητας και της απόσβεσης Στον παρόντα ορισμό θεωρείται μάζα Μ kg ανηρτημένη επάνω από κινητήριο άξονα ή ομάδα αξόνων. Ο άξονας ή η ομάδα αξόνων έχουν συνολική κατακόρυφη ακαμψία μεταξύ της επιφάνειας της οδού και της αναρτημένης μάζας Κ Νιούτον/μέτρο (N/m) και συνολικό συντελεστή απόσβεσης C Νιούτον/μέτρο και δευτερόλεπτο (N.s/m). Αν Z είναι η κατακόρυφη μετακίνηση της αιωρούμενης μάζας, η εξίσωση κίνησης για την ελεύθερη ταλάντωση της μάζας αυτής είναι: M d2Zdt2 + C dZdt + KZ = O Η συχνότητα της ταλάντωσης της αιωρούμενης μάζας F (Hz) είναι: F = 12π2KM − C24M2 Η απόσβεση είναι κρίσιμη όταν C = Co, όπου: Co = 22KM Ο λόγος απόσβεσης ως κλάσμα της κρίσιμης απόσβεσης είναι C/Co. Κατά την ελεύθερη μη συντηρούμενη ταλάντωση της αιωρούμενης μάζας, η κατακόρυφη κίνηση της μάζας ακολουθεί αποσβεννυμένη ημιτονοειδή καμπύλη (σχήμα 2). Η συχνότητα μπορεί να υπολογιστεί αν μετρηθεί ο χρόνος για όσους κύκλους ταλάντωσης είναι δυνατό να παρατηρηθούν. Η απόσβεση μπορεί να υπολογιστεί αν μετρηθούν τα ύψη των διαδοχικών κορυφών της ταλάντωσης προς την αυτή κατεύθυνση. Εάν τα πλάτη των κορυφών του πρώτου και του δεύτερου κύκλου της ταλάντωσης είναι Α1 και Α2, ο λόγος της απόσβεσης D δίδεται από τη σχέση: όπου «ln» είναι ο φυσικός λογάριθμος του λόγου του πλάτους. 7.11.3. Διαδικασία δοκιμής Προκειμένου να καθορισθούν με δοκιμή ο λόγος απόσβεσης Dm, ο λόγος απόσβεσης Dr όταν έχουν αφαιρεθεί οι αποσβεστήρες κραδασμών και η συχνότητα F της ανάρτησης, το όχημα, φορτωμένο, πρέπει: α) να οδηγηθεί με χαμηλή ταχύτητα (5 km/h ± 1 km/h) υπεράνω βαθμίδας, ύψους 80 mm, της οποίας η διατομή φαίνεται στο σχήμα 1. Η μη συντηρούμενη ταλάντωση που θα αναλυθεί για τη μέτρηση της συχνότητας και της απόσβεσης είναι εκείνη που παρατηρείται αμέσως μόλις οι τροχοί του κινητήριου άξονα υπερβούν τη βαθμίδα ή β) με δυνάμεις ασκούμενες στο πλαίσιό του, να ωθηθεί προς τα κάτω μέχρις ότου το φορτίο επί του κινητήριου άξονος φθάσει σε τιμή 1,5 φορά μεγαλύτερη από την τιμή του μέγιστου στατικού φορτίου. Το όχημα που ωθείται προς τα κάτω απελευθερώνεται απότομα και αναλύεται η ταλάντωση που προκύπτει, ή γ) με δυνάμεις ασκούμενες στο πλαίσιό του, να ωθηθεί προς τα άνω μέχρις ότου η ανηρτημένη μάζα να ανυψωθεί κατά 80 mm άνωθεν του κινητήριου άξονα. Το όχημα που ωθείται με τον τρόπο αυτό προς τα άνω αφήνεται απότομα να πέσει και αναλύεται η ταλάντωση που προκύπτει, ή δ) να υποβληθεί σε άλλες διαδικασίες, εφόσον ο κατασκευαστής έχει προσκομίσει απόδειξη περί της ισοδυναμίας τους, οι οποίες ικανοποιούν την τεχνική υπηρεσία. Στο όχημα όπου πραγματοποιείται η δοκιμή πρέπει, μεταξύ του κινητήριου άξονα και του πλαισίου αμέσως υπεράνω του κινητήριου άξονα, να έχει τοποθετηθεί κατακόρυφος κινησιομετατροπέας.Στο ίχνος που γράφεται μπορεί να μετρηθεί το χρονικό διάστημα μεταξύ των κορυφών της πρώτης και της δεύτερης βύθισης και να ληφθεί έτσι η συχνότητα και ο λόγος του πλάτους ώστε να προκύψει η απόσβεση. Για ομάδες διδύμων κινητήριων αξόνων, οι κατακόρυφοι κινησιομετατροπείς πρέπει να τοποθετούνται μεταξύ κάθε κινητήριου άξονα και του πλαισίου, αμέσως επάνω από κάθε άξονα. Τα ελαστικά πρέπει να έχουν την κατάλληλη πίεση την οποία συνιστά ο κατασκευαστής, για τη δοκιμαστική μάζα του οχήματος. Η δοκιμή για την εξακρίβωση της ισοδυναμίας των αναρτήσεων γίνεται με τη μέγιστη αποδεκτή μάζα επί του άξονος ή της ομάδας αξόνων που καθορίζει ο κατασκευαστής, και τεκμαίρεται η ισοδυναμία για όλες τις μικρότερες μάζες. Σχήμα 1 Βαθμίδες για τη δοκιμή συνάρτησης Σχήμα 2 Απόκριση μη συντηρούμενης απόσβεσης